Komisijos sprendimas
1995 m. spalio 16 d.
dėl Namibijos Respublikos įmonių, patvirtintų importuoti mėsos produktus į Bendriją, sąrašo
(tekstas svarbus EEE)
(95/427/EB)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1972 m. gruodžio 12 d. Tarybos direktyvą 72/462/EEB dėl sveikatos ir veterinarinio patikrinimo problemų importuojant galvijus, avis ir ožkas, kiaules bei šviežią mėsą ir mėsos produktus iš trečiųjų šalių [1] su paskutiniais pakeitimais, padarytais Austrijos, Suomijos ir Švedijos stojimo aktu, ypač į jos 4 straipsnio 1 dalį,
kadangi trečiųjų šalių įmonėms negali būti leista eksportuoti mėsos produktų į Bendriją, jei jos netenkina bendrųjų ir specialiųjų sąlygų, nustatytų Direktyvoje 72/462/EEB;
kadangi pagal Direktyvos 72/462/EEB 4 straipsnio 3 dalį Namibijos Respublika pateikė vienos įmonės, kuriai leista eksportuoti į Bendriją, duomenis;
kadangi patikrinimais, kuriuos Bendrija atliko vietoje, nustatyta, kad šios įmonės higienos standartų lygis yra pakankamas ir todėl ją galima įtraukti į įmonių, iš kurių galima leisti importuoti mėsą, pirmąjį sąrašą;
kadangi importuojant šviežią mėsą iš šio reglamento priedo sąraše pateiktų įmonių ir toliau turi būti laikomasi jau nustatytų nuostatų, bendrųjų Sutarties nuostatų ir ypač kitų Bendrijos veterinarijos reglamentų, visų pirma susijusių su sveikatos apsauga;
kadangi šiame sprendime numatytos priemonės atitinka Veterinarijos nuolatinio komiteto nuomonę,
PRIĖMĖ ŠĮ SPRENDIMĄ:
1 straipsnis
1. Namibijos Respublikos įmonė, įrašyta į priedą, šiuo sprendimu yra patvirtinama eksportuoti mėsos produktus į Bendriją.
2. Importą iš šios įmonės ir toliau reglamentuoja kituose teisės aktuose nustatytos Bendrijos veterinarijos nuostatos, visų pirma susijusios su sveikatos apsaugos.
2 straipsnis
Šis sprendimas skirtas valstybėms narėms.
Priimta Briuselyje, 1995 m. spalio 16 d.